Su

su היא פקודה במערכת ההפעלה יוניקס ובמערכות הפעלה דמויות יוניקס המאפשרת לשנות את המשתמש הנוכחי בריצת המעטפת. שם הפקודה מהווה ראשי תיבות לביטויים substitute user, superuser או switch user, שמשמעותם החלפת משתמש.

תחביר
כאשר מריצים את הפקודה su מתוך מעטפת שורת הפקודה, המשתמש מתבקש להזין סיסמה על מנת להתאמת. כאשר האימות מצליח, המשתמש מקבל גישה לקבצים בבעלות המשתמש שאומת, והתהליכים שיצור ירוצו בהרשאות החדשות. לדוגמה, על מנת להחליף למשתמש jane ובחזרה:

john@localhost:~$ su jane
Password:
jane@localhost:/home/john$ exit
logout
john@localhost:~$

כאשר לא מוזן שם משתמש, ברירת המחדל היא החלפה למשתמש-על, root.
לעיתים קרובות משתמשים במקף לפני שם המשתמש (לדוגמה su - user). בדרך זו, su קורא למעטפת, המכילה את הסביבה של המשתמש החדש.

ראו גם
 sudo

קישורים חיצוניים
 su - מדריך למשתמש באתר פרויקט גנו
 su(1) - דף העזרה של הפקודה במערכת ההפעלה לינוקס

הערות שוליים

פקודות יוניקס